PATVIRTINTINTA:

Jaunimo tarptautinio bendradarbiavimo agentūros direktoriaus 2020 liepos 7 d. įsakymu Nr. 02-01.1-58

**Tvarka dėl „Erasmus+“ ir „Europos solidarumo korpuso“**

**savanoriškos ir profesinės veiklos projektų**

**veiklų organizavimo ir išlaidų finansavimo laikotarpiu,**

**kai yra taikomi oficialūs apribojimai dėl koronaviruso paplitimo**

1. **Bendrosios nuostatos**
2. „Tvarka dėl „Erasmus+“ ir „Europos solidarumo korpuso“ savanoriškos ir profesinės veiklos projektų veiklų organizavimo ir išlaidų finansavimo laikotarpiu, kai yra taikomi oficialūs apribojimai dėl koronaviruso paplitimo“ (toliau – Tvarka) nustato tvarką, kaip:
   1. Turi būti organizuojamos „Erasmus+“ jaunimo srities ir „Europos solidarumo korpuso“ programų finansuojamos savanoriškos ir profesinės veiklos laikotarpiu, kai veiklų organizavimui ir kelionėms yra taikomi oficialūs apribojimai dėl koronaviruso (COVID-19) paplitimo;
   2. Finansuojamos „Erasmus+“ jaunimo srities ir „Europos solidarumo korpuso“ savanoriškos ir profesinės veiklos projektų išlaidos, kai dėl taikomų koronaviruso (COVID-19) oficialių apribojimų veiklos vykdomos įprastu būdu (laikantis Vyriausybės taikomų rekomendacijų), tęsiamos ar pradedamos nuotoliniu būdu, yra nutraukiamos, laikinai nutraukiamos, atšaukiamos ar nukeliamos.
3. Jaunimo tarptautinio bendradarbiavimo agentūros (toliau – Agentūra) direktoriaus 2020 m. liepos 7 d. įsakymu Nr. 02-01.1-58 patvirtinta Tvarka panaikina 2020 m. birželio 11 d. įsakymu Nr. 02-01.1-53 ir 2020 m. balandžio 2 d. įsakymu Nr. 02-01.1-34 patvirtintų tvarkų „Tvarka dėl „Erasmus+“ ir „Europos solidarumo korpuso“ savanoriškos ir profesinės veiklos projektų veiklų organizavimo ir išlaidų finansavimo laikotarpiu, kai yra taikomi oficialūs apribojimai dėl koronaviruso paplitimo“ galiojimą. Tačiau jei organizacija iki 2020 m. liepos 6 d. (imtinai) gavo raštišką Agentūros sutikimą dėl savanoriškos veiklos ar profesinės veiklos organizavimo nuotoliniu būdu, šių veiklų organizavimui ir finansavimui taikoma tuo metu galiojusi tvarka, t.y. patvirtinta Agentūros direktoriaus 2020 m. birželio 11 d. įsakymu Nr. 02-01.1-53.
4. Tvarkos nuostatų taikymas:
   1. Tvarka taikoma nuo 2020 m. sausio 30 d., kai yra taikomi oficialūs apribojimai veiklų organizavimui ir kelionėms dėl koronaviruso (COVID-19) paplitimo.
   2. Tvarka taikoma iki kol bus panaikinti oficialūs apribojimai veiklų organizavimui ir kelionėms dėl koronaviruso (COVID-19) paplitimo ir apie tai oficialiai praneš Agentūra tinklalapyje [www.jtba.lt](http://www.jtba.lt) ir informuos projektų vykdytojus el. paštu.
   3. Tvarka taikoma 2020 m. ir ankstesniais metais finansuotiems „Erasmus+“ jaunimo srities ir „Europos solidarumo korpuso“ savanoriškos ir profesinės veiklos projektams.
5. Oficialiais apribojimais laikomi Lietuvos Respublikos Vyriausybės paskelbti nutarimai ir rekomendacijos dėl veiklų organizavimo Lietuvoje, kelionių iš ir į Lietuvą. Oficialiais taip pat laikomi projekto partnerio šalies, atvykstančio dalyvio šalies Vyriausybės nutarimai ir rekomendacijos dėl veiklų neorganizavimo toje šalyje ar nekeliavimo iš ir į jų šalį.
6. **Veiklų organizavimas**
7. Kai yra taikomi oficialūs apribojimai veiklų organizavimui ir kelionėms dėl koronaviruso (COVID-19) paplitimo, įsivertinus situaciją, oficialias rekomendacijas ir dalyvių saugumo užtikrinimo galimybes, savanoriškas ir profesines veiklas įgyvendinančios organizacijos ir dalyviai:
   1. veiklas, kurios jau buvo pradėtos įgyvendinti iki koronaviruso paplitimo, gali:
      1. tęsti nuotoliniu būdu ar laikantis kitų oficialių vyriausybės taikomų rekomendacijų darbo ir veiklos organizavimui;
      2. laikinai nutraukti ir tęsti veiklą nuotoliniu būdu (kol yra taikomi oficialūs apribojimai) ar grįžus į veiklą po apribojimų panaikinimo;
      3. pilnai nutraukti;
   2. veiklas, kurios nebuvo pradėtos įgyvendinti iki koronaviruso paplitimo, gali:
      1. pradėti vykdyti nuotoliniu būdu (kol yra taikomi oficialūs apribojimai);
      2. pradėti vykdyti, laikantis kitų oficialių vyriausybės taikomų rekomendacijų darbo ir veiklos organizavimui su sąlyga, kad į veiklą atvykusiam dalyviui nėra privaloma saviizoliacija;
      3. nukelti jų įgyvendinimą laikotarpiui, kai nebus taikomi oficialūs apribojimai;
      4. atšaukti;
   3. išankstinio planavimo vizito (toliau – IPV) veiklas gali organizuoti nuotoliniu būdu; tokiu atveju finansavimas neskiriamas, tačiau sutartyje numatytos lėšos IPV vizitui gali būti perkeltos į bet kurias kitas biudžeto kategorijas.
8. Nusprendus veiklą organizuoti įprastu būdu, laikinai ar pilnai nutraukti, atšaukti veiklą, organizacija turi informuoti apie tai Agentūrą.
9. Nusprendus veiklą tęsti ar pradėti nuotoliniu būdu, organizacija turi iš anksto informuoti apie tai Agentūrą ir pasirašyti sutarties pakeitimą dėl veiklų organizavimo virtualiu būdu (jei dar nepasirašytas). Pasirašius sutarties pakeitimą ir gavus Agentūros patvirtinimą dėl veiklos organizavimo nuotoliniu būdu (išduodami 1 - 2 mėn. prieš veiklos pradžią), organizacija gali veiklą organizuoti nuotoliniu būdu kol yra taikomi oficialūs apribojimai dėl koronaviruso paplitimo (COVID-19). Pasibaigus oficialiems apribojimams veiklų organizavimui ir kelionėms dėl koronaviruso paplitimo, organizacijos turi raštu susiderinti su Agentūra dėl veiklų tolimesnio organizavimo priimančioje organizacijoje ar veiklų nutraukimo.
10. Jei dėl koronaviruso (COVID-19) paplitimo veikla organizuojama mišriu būdu - fizinis mobilumas derinamas su virtualiu mobilumu (veikla, kuri buvo vykdoma įprastu būdu, dėl koronaviruso paplitimo tęsiama nuotoliniu būdu arba veikla pradedama nuotoliniu būdu, o panaikinus oficialius apribojimus ji yra tęsiama įprastu būdu):
    1. fizinio ir virtualus mobilumo bendra trukmė (neįskaitant nutraukimo laikotarpio, kuomet veikla nėra vykdoma) turi atitikti programos vadove numatytą maksimalią veiklos trukmę;
    2. fizinio mobilumo minimali trukmė turi atitikti programos vadove numatytą minimalią veiklos trukmę; Agentūrai pripažinus force majeure atvejį ir raštu patvirtinus, fizinio mobilumo trukmė gali būti sutrumpinta arba atšaukta, pratęsiant virtualus mobilumo trukmę;
    3. tarp virtualaus ir fizinio mobilumo gali būti laikotarpis, kuomet nevykdoma veikla (veiklos nutraukimo laikotarpis), tačiau virtualus ir fizinis mobilumas turi būti įgyvendinti projekto laikotarpiu.
11. Nusprendus nukelti projekto veiklas (bet įgyvendinti jas iki projekto pabaigos datos), turi informuoti apie tai Agentūrą. Nusprendus veiklas nukelti ilgesniam laikotarpiui, reikia pateikti oficialų prašymą pratęsti projektą ir pasirašyti sutarties pakeitimą.
12. **Išlaidų finansavimas**
13. Kai savanoriškos ar profesinės veiklos vykdomos, laikinai ar pilnai nutraukiamos, atšaukiamos ar nukeliamos, atitinkant 5 straipsnyje apibrėžtas nuostatas, veiklų ir nutraukimo metu patirtos išlaidos, taip pat išlaidos patirtos atšaukus ar nukėlus veiklas, pripažinus „Force majeure“ aplinkybes, finansuojamos projekto lėšomis normų ir faktinių (realių) išlaidų pagrindu, kaip nurodyta lentelėje „Išlaidų finansavimas pagal atvejus ir biudžeto kategorijas“. Tačiau bendra projektui skirta dotacijos suma negali didėti.
14. Kai veiklos organizuojamos nuotoliniu būdu, atitinkant 5, 7 ir 8 straipsniuose apibrėžtas nuostatas:
    1. organizacijoms leidžiama perkelti iki 10% lėšų, skirtų išimtinėms išlaidoms, skiriant tas lėšas bet kuriai kitai biudžeto kategorijai;
    2. organizacijoms leidžiama perkelti iki 10% lėšų, skirtų biudžeto kategorijoms finansuojamoms normų pagrindu, skiriant tas lėšas biudžeto kategorijai „Išimtinės išlaidos“, net jei šiai eilutei nebuvo skirta lėšų, kad pasidengti:
       1. nuotoliniu būdu organizuojamai veiklai būtinas paslaugų ir/ar įrangos įsigijimo ar nuomos išlaidas;
       2. dalyvių, turinčių mažiau galimybių ar specialiųjų poreikių, įtraukimo į nuotolines veiklas išlaidas.
15. Kai savanoriškos ar profesinės veiklos vykdomos, laikinai ar pilnai nutraukiamos, atšaukiamos ar nukeliamos, atitinkant 5 straipsnyje apibrėžtas nuostatas, organizacijos galutinėje projekto ataskaitoje, įvedant duomenis apie dalyvio veiklą, turi:
    1. nurodyti ir pagrįsti „Force majeure“ atvejį, naudojant raktažodį „COVID“;
    2. įsitikinti, kad pažymėtas langelis prie "COVID-19 affected";
    3. pridėti raštą, kuriame:
       1. nurodyta, kokie oficialūs apribojimai buvo taikomi veiklos laikotarpiu, dėl kurių veikla negalėjo būti organizuojama įprastiniu būdu priimančioje organizacijoje;
       2. išskirti laikotarpius ir aprašyti kokiu būdu buvo vykdoma veikla ir kur;
       3. pridėti dokumentus, pagrindžiančius taikomus apribojimus (pvz. savanorio šalies ambasados raštą, patvirtinantį kada savanoriui saugu keliauti iš savo šalies ar grįžti į savo šalį);
    4. deklaruoti išlaidas ir pridėti lentelėje „Išlaidų finansavimas pagal atvejus ir biudžeto kategorijas“ nurodytus dokumentus.

**Išlaidų finansavimas pagal atvejus ir biudžeto kategorijas**

**1 lentelė**

| **Finansavimas /Atvejai** | **VEIKLA NUTRAUKTA**  **ir dalyvis grįžo namo** | **VEIKLA LAIKINAI NUTRAUKTA,**  **dalyvis grįžo namo, pasibaigus oficialiems apribojimams, grįžo į veiklos šalį tęsti veiklą** | **VEIKLA LAIKINAI**  **NUTRAUKTA,**  **dalyvis liko veiklos šalyje/užsienyje, tęsia veiklą po laikino nutraukimo** | **VEIKLA BUVO ATŠAUKTA arba NUKELTA**  **(iki veiklos pradžios)** |
| --- | --- | --- | --- | --- |
| Atvejų pavyzdžiai | Dalyvis nutraukė veiklas 2020 m. kovo 15 d. (vietoj pvz. planuoto veiklų vykdymo iki 2020 m. birželio 1 d.), išvyko namo. | Dalyvis nutraukė veiklas 2020 m. kovo 15 d. ir išvyko į savo siuntimo šalį (pvz. Ukrainą). Kelionės metu ir kol gyveno namuose veiklos nevykdė (nutraukimo laikotarpis). Pasibaigus oficialiems apribojimams dėl koronaviruso, pvz. 2020-08-01 grįžo į Lietuvą tęsti veiklų. | Dalyvis iš Italijos nors ir liko veiklos šalyje - Lietuvoje, tačiau negalėjo vykdyti veiklos nuo 2020-03-16 iki 2020-04-13, nes dėl karantino organizacija nedirbo ir dėl veiklos specifikos nebuvo galimybės vykdyti veiklos nuotoliniu būdu. Laikantis Vyriausybės rekomendacijų, organizacija ir dalyvis veiklas tęsė nuo 2020-04-14. | Dalyvis turėjo atvykti į veiklas 2020 m. balandžio 1 d., buvo nusipirkęs kelionės bilietus, tačiau dėl koronaviruso paplitimo dalyvis ir organizacija sutarė atšaukti ar nukelti veiklas neribotam laikui. |
| Kišenpinigiai, persikėlimo išlaidos | Normos skiriamos už veiklos laikotarpį veiklos šalyje (nuo pradžios iki nutraukimo dienos).  Jei nutraukus veiklą, organizacija ir/ar dalyvis turėjo apmokėti su veikla tiesiogiai susijusias išlaidas (pvz., buto nuoma, komunaliniai mokesčiai veiklos šalyje), normos gali būti skiriamos ir už laikotarpį, kai veikla jau buvo nutraukta. Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai. | Normos skiriamos už:   * veiklos laikotarpį veiklos šalyje iki nutraukimo dienos (nuo pradžios iki nutraukimo); * už veiklos vykdomos grįžus į veiklos šalį laikotarpį (pasibaigus nutraukimui).   Jei nutraukimo metu organizacija ir/ar dalyvis turėjo apmokėti su veikla tiesiogiai susijusias išlaidas (pvz., buto nuoma, komunaliniai mokesčiai veiklos šalyje), normos gali būti skiriamos ir už laikotarpį, kai veikla buvo laikinai nutraukta. Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai. | Normos skiriamos už:   * veiklos laikotarpį veiklos šalyje (nuo pradžios iki nutraukimo dienos); * už veiklos vykdomos po laikino nutraukimo laikotarpį.   Normos taip pat gali būti mokamos nutraukimo periodu, jei dalyvis yra priverstas likti užsienyje (veiklos šalyje) dėl oficialių institucijų nustatytų apribojimų, tačiau veiklos negali vykdyti. | Normos neskiriamos. |
| Kelionės išlaidos | Dalyviui skiriama kelionės norma priklausanti nuo kelionės atstumo. Teikiant ataskaitą, išlaidų dokumentų pridėti nereikia.  Jei dalyvis turėjo įsigyti papildomą bilietą, kad galėtų grįžti namo (ar/ir pasibaigus COVID-19 apribojimams, turėjo įsigyti papildomą bilietą grįžti į veiklą), gali būti skiriama papildoma kelionės norma šioms išlaidoms padengti su sąlyga, kad dalyvis/organizacija kreipėsi į bilietą pardavusią kompaniją dėl išlaidų kompensavimo ar kelionės datos keitimo ir gavo neigiamą atsakymą. Tokiu atveju prie ataskaitos reikia pridėti susirašinėjimus su kompanija ir pildomas išlaidas įrodančius dokumentus (visus dalyvio kelionės bilietus, sąskaitas).  Kol yra taikomi oficialūs apribojimai dėl koronaviruso paplitimo, rekomenduojama įsigyti bilietus su galimybe keisti kelionės datą ar susigrąžinti kelionės išlaidas neįvykus kelionei. Jei tokiu atveju kelionės išlaidos didesnės nei skiriama kelionės norma pagal atstumą, gali būti padengiama visa kelionės išlaidų suma su sąlyga, kad projektas turi nepanaudoto biudžeto rezervą, pvz. veikloje dalyvavo truputį mažiau dalyvių nei numatyta sutartyje. Įvedant duomenis apie dalyvio mobilumą, reiktų pažymėti Force Majeure, patikslinti kelionės išlaidų sumą ir pridėti kelionės išlaidų dokumentus. | | | Jei dalyvis buvo nusipirkęs kelionės bilietą/-us, dalyviui gali būti skiriama kelionės norma su sąlyga, kad dalyvis/organizacija kreipėsi į bilietą pardavusią kompaniją dėl išlaidų kompensavimo ir gavo neigiamą atsakymą. Tokiu atveju prie ataskaitos reikia pridėti susirašinėjimus su kompanija ir išlaidas įrodančius dokumentus (bilietus, sąskaitas). |
| Mobilumo organizavimo išlaidos – projekto valdymas | Norma skiriama už visus dalyvius, kurių veiklos vykdomos, tęsiamos ar pradedamos, nutrauktos ar atšauktos, kad organizacija galėtų pasidengti išlaidas susijusias su pasiruošimu, dalyvių palaikymu force majeure situacijos metu, nenumatytų išlaidų padengimu ir pan. Teikiant ataskaitą, išlaidų dokumentų pridėti nereikia. | | | |
| Mobilumo organizavimo išlaidos – veiklos išlaidos. Įtraukties įgyvendinimo išlaidos | Normos skiriamos už veiklos laikotarpį veiklos šalyje (nuo pradžios iki nutraukimo dienos).  Jei nutraukus veiklą, organizacija ir/ar dalyvis turėjo apmokėti su veikla tiesiogiai susijusias išlaidas (pvz., buto nuoma, komunaliniai mokesčiai veiklos šalyje), už laikotarpį, kai veikla jau buvo nutraukta, gali būti skiriama *dalis normų* (priklausomai nuo patirtų išlaidų gali būti skiriamos normos už tam tikrą laikotarpį). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. | Normos skiriamos už:   * veiklos laikotarpį veiklos šalyje (nuo pradžios iki nutraukimo dienos); * už veiklos laikotarpį grįžus į veiklos šalį (pasibaigus nutraukimui).   Jei nutraukimo metu organizacija ir/ar dalyvis turėjo apmokėti su veikla tiesiogiai susijusias išlaidas (pvz., buto nuoma, komunaliniai mokesčiai veiklos šalyje), už laikotarpį, kai veikla jau buvo nutraukta, gali būti skiriama *dalis normų* (priklausomai nuo patirtų išlaidų gali būti skiriamos normos už tam tikrą laikotarpį). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. | Normos skiriamos už:   * veiklos laikotarpį veiklos šalyje (nuo pradžios iki nutraukimo dienos); * už veiklos laikotarpį pasibaigus nutraukimui.   Veiklos nutraukimo metu taip pat gali būti padengtos dalyvio maitinimo ir apgyvendinimo išlaidos, pateikiant išlaidas pagrindžiančius dokumentus (sutartis, sąskaitas ir apmokėjimus). Šios išlaidos dengiamos *faktinių išlaidų pagrindu* (realios išlaidos). | Jei veiklos atšaukimo ar nukėlimo atveju organizacija ir/ar dalyvis turėjo apmokėti su veikla tiesiogiai susijusias išlaidas (pvz., už 1-2 mėn. buto nuomą ar komunalinius mokesčius), gali būti skiriama *dalis normų* (priklausomai nuo patirtų išlaidų gali būti skiriamos normos už tam tikrą laikotarpį). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. |
| Išimtinės išlaidos, dalyvių su specialiaisiais poreikiais išlaidos | Organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines ir/ar dalyvių su specialiaisiais poreikiais išlaidas. Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių (realių) išlaidų pagrindu. | | | |

**2 lentelė**

| **Finansavimas /Atvejai** | **VEIKLA LAIKINAI NUTRAUKTA,**  **dalyvis grįžo namo ir tęsia veiklą nuotoliniu būdu**  **(iš namų)**  **VEIKLA PRADEDAMA NUOTOLINIU BŪDU, dalyvis yra savo šalyje, tačiau pasibaigus oficialiems apribojimams, dalyvis tęsia veiklą priimančioje organizacijoje** | **VEIKLA TĘSIAMA,**  **dalyvis liko veiklos šalyje/užsienyje, vykdo veiklą nuotoliniu būdu** | **VEIKLA ORGANIZUOJAMA ĮPRASTU BŪDU,**  **laikantis oficialių vyriausybės taikomų rekomendacijų veiklos organizavimui ir kelionėms** |
| --- | --- | --- | --- |
| Atvejų pavyzdžiai | Dalyvis nutraukė veiklas 2020 m. kovo 15 d. ir išvyko į savo šalį (pvz. Ukrainą). Kelionės metu ir kol įsikūrė namie veiklų nevykdė. Nuo 2020 m. balandžio 1 d. dalyvis tęsė veiklas nuotoliniu būdu iš namų (savo šalyje).  Dalyvis iš Ispanijos nuo 2020 m. birželio 1 d. pradėjo vykdyti veiklas nuotoliniu būdu, būdamas savo šalyje. Kai bus panaikinti oficialūs apribojimai ir bus saugu keliauti, nebus taikomas saviizoliacijos laikotarpis, dalyvis atvyks tęsti veiklą į priimančią organizaciją Lietuvoje. | Dalyvis iš Gruzijos liko veiklos šalyje (Lietuvoje), veiklą vykdo nuotoliniu būdu (kuria pamokėles tikslinei auditorijai per internetines platformas ir pan.) | 2020 m. liepos 10 d. organizacijoje savanorišką veiklą turėjo pradėti vykdyti savanoris iš Rygos. Priimanti organizacija kartu su siunčiančia organizacija ir savanoriu įsivertinusi, kad nėra oficialių apribojimų keliauti iš Latvijos į Lietuvą, nėra taikoma privaloma saviizoliacija, priėmė sprendimą priimti savanorį ir organizuoti veiklą įprastu būdu, laikantis oficialių vyriausybės rekomendacijų taikomų veiklos organizavimui. |
| Kišenpinigiai | Normos skiriamos už:   * veiklos vykdomos įprastu būdu laikotarpį (fizinis mobilumas); * už veiklos vykdomos nuotoliniu būdu laikotarpį (virtualus mobilumas); * už fizinio mobilumo kelionės dienas (jei būtina, po vieną kelionės dieną prieš ir po fizinio mobilumo veiklos).   Teikiant ataskaitą, išlaidų dokumentų pridėti nereikia. | | Normos skiriamos už:   * veiklos vykdomos įprastu būdu laikotarpį (fizinis mobilumas); * už fizinio mobilumo kelionės dienas (jei būtina, po vieną kelionės dieną prieš ir po fizinio mobilumo veiklos).   Teikiant ataskaitą, išlaidų dokumentų pridėti nereikia. |
| Persikėlimo išlaidos | *Persikėlimo išlaidų norma* skiriama tik fizinio mobilumo atveju. Teikiant ataskaitą, išlaidų dokumentų pridėti nereikia. | | |
| Kelionės išlaidos | *Kelionės norma* priklausanti nuo kelionės atstumo skiriama tik fizinio mobilumo atveju. Teikiant ataskaitą, išlaidų dokumentų pridėti nereikia.  Kol yra taikomi oficialūs apribojimai dėl koronaviruso paplitimo, rekomenduojama įsigyti bilietus su galimybe keisti kelionės datą ar susigrąžinti kelionės išlaidas neįvykus kelionei. Jei tokiu atveju kelionės išlaidos didesnės nei skiriama kelionės norma pagal atstumą, gali būti padengiama visa kelionės išlaidų suma su sąlyga, kad projektas turi nepanaudoto biudžeto rezervą, pvz. veikloje dalyvavo truputį mažiau dalyvių nei numatyta sutartyje. Įvedant duomenis apie dalyvio mobilumą, reiktų pažymėti Force Majeure, patikslinti kelionės išlaidų sumą ir pridėti kelionės išlaidų dokumentus. | | |
| Mobilumo organizavimo išlaidos – projekto valdymas | Norma skiriama už visus dalyvius, kad organizacija galėtų pasidengti išlaidas susijusias su pasiruošimu, dalyvių palaikymu, nenumatytų išlaidų padengimu ir pan.  Teikiant ataskaitą, išlaidų dokumentų pridėti nereikia. | | |
| Mobilumo organizavimo išlaidos – veiklos išlaidos. | Normos skiriamos už:   * veiklos vykdomos įprastu būdu laikotarpį (fizinis mobilumas); * už veiklos vykdomos nuotoliniu būdu laikotarpį (virtualus mobilumas) skiriama *35% normos*; * už fizinio mobilumo kelionės dienas (jei būtina, po vieną kelionės dieną prieš ir po fizinio mobilumo veiklos).   Ataskaitoje, įvedant duomenis apie dalyvio mobilumą, turi būti išskiriami virtualaus ir fizinio mobilumo laikotarpiai, deklaruota priklausanti mobilumo organizavimo išlaidų suma.  Teikiant ataskaitą reikia pridėti:   * *Virtualus mobilumas*: dalyvių sąrašą (be dalyvių parašų, tačiau patvirtintas organizacijos teisinio atstovo, nurodant veiklos pavadinimą ir datas, dalyvio vardą ir pavardę, priimančios organizacijos pavadinimą). * *Fizinis mobilumas*: dalyvių sąrašą - deklaraciją (su dalyvių parašais, patvirtintas organizacijos teisinio atstovo; nurodant veiklos pavadinimą ir datas, vietą, priimančią organizaciją, kiekvieno dalyvio vardą ir pavardę, atvykimo ir išvykimo datas).   Teikiant ataskaitą, išlaidų dokumentų pridėti nereikia. | | Normos skiriamos už:   * veiklos vykdomos įprastu būdu laikotarpį (fizinis mobilumas); * už fizinio mobilumo kelionės dienas (jei būtina, po vieną kelionės dieną prieš ir po fizinio mobilumo veiklos).   Teikiant ataskaitą reikia pridėti:   * dalyvių sąrašą - deklaraciją (su dalyvių parašais, patvirtintas organizacijos teisinio atstovo; nurodant veiklos pavadinimą ir datas, vietą, priimančią organizaciją, kiekvieno dalyvio vardą ir pavardę, atvykimo ir išvykimo datas).   Teikiant ataskaitą, išlaidų dokumentų pridėti nereikia. |
| Įtraukties įgyvendinimo išlaidos | Normos skiriamos už:   * veiklos vykdomos įprastu būdu laikotarpį (fizinis mobilumas); * už veiklos vykdomos nuotoliniu būdu laikotarpį (virtualus mobilumas); * už fizinio mobilumo kelionės dienas (jei būtina, po vieną kelionės dieną prieš ir po fizinio mobilumo veiklos).   Teikiant ataskaitą, išlaidų dokumentų pridėti nereikia. | | Normos skiriamos už:   * veiklos vykdomos įprastu būdu laikotarpį (fizinis mobilumas); * už fizinio mobilumo kelionės dienas (jei būtina, po vieną kelionės dieną prieš ir po fizinio mobilumo veiklos).   Teikiant ataskaitą, išlaidų dokumentų pridėti nereikia. |
| Išimtinės išlaidos | * *Virtualus mobilumas*: organizacijos gali perkelti iki 10% sutartyje numatytų lėšų biudžeto kategorijoms finansuojamoms normų pagrindu į išimtinių išlaidų eilutę, kad pasidengti:   + dalyvių, turinčių mažiau galimybių ar specialiųjų poreikių, įtraukimo į nuotolines veiklas išlaidas. Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (100% realių išlaidų).   + nuotoliniu būdu organizuojamai veiklai būtinas paslaugų ir/ar įrangos įsigijimo ar nuomos išlaidas (pvz., veiklos laikotarpiui įsigyti specialią virtualių susitikimų programą). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (75% realių išlaidų). * *Fizinis mobilumas*: organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (80% brangių kelionių; 100% kitų išlaidų). | | Organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (80% brangių kelionių; 100% kitų išlaidų). |

Pastaba. Jei išankstinis planavimo vizitas dėl COVID-19 organizuojamas nuotoliniu būdu, finansavimas šiai veiklai nėra skiriamas, tačiau sutartyje numatytos lėšos IPV vizitui gali būti perkeltos į bet kurias kitas biudžeto kategorijas.